सालों से एक ही सीट पर जमे लिपिक होंगे इधर-उधर
जिलापरिषद के ग्रामीण विकास प्रकोष्ठ में तीन वर्ष से अधिक एक ही स्थान पर कार्य रहे लिपिकों का अब कार्य विभाजन किया जाएगा। इस संबंध में ग्रामीण विकास एवं पंचायती राज विभाग के संयुक्त शासन सचिव (प्रशासन) सीमा सिंह ने राज्य के सभी मुख्य कार्यकारी अधिकारी जिला परिषद (ग्रामीण विकास प्रकोष्ठ) को निर्देशित किया है। सीमा सिंह ने आदेशों में उल्लेख किया कि ग्रामीण विकास एवं पंचायती राज मंत्री की अध्यक्षता में 16 फरवरी को इंदिरा गांधी पंचायती राज एवं ग्रामीण विकास संस्थान जयपुर में जिला प्रमुख एवं मुख्य कार्यकारी अधिकारियों की बैठक में उठाए गए बिंदुओं के संबंध में यह निर्णय लिया गया है।
इसके अनुसार जिला परिषद (ग्रामीण विकास प्रकोष्ठ) में जो लिपिक तीन वर्ष से अधिक एक ही स्थान (कार्य आवंटन) पर कार्य कर रहे हैं उन्हें तत्काल उक्त कार्य से हटाकर अन्य अनुभाग में कार्य आवंटन कर पालना रिपोर्ट तीन दिन में भिजवाने को कहा गया है।
अवकाश के कारण देरी
ग्रामीणविकास एवं पंचायती राज विभाग के संयुक्त शासन सचिव (प्रशासन) सीमा सिंह ने राज्य के सभी मुख्य कार्यकारी अधिकारी जिला परिषद (ग्रामीण विकास प्रकोष्ठ) को 2 मार्च को आदेश जारी कर तीन दिन में पालना रिपोर्ट से अवगत कराने के लिए निर्देशित किया। दूसरी ओर आदेश जारी होने के बाद 4 और 5 मार्च का अवकाश होने के चलते सवाई माधोपुर जिले में अब तक कार्रवाई नहीं हो पाई है।
राजनीति भी कम होगी
लिपिकोंके स्थानांतरण से जिला परिषद में कई प्रकार की राजनीति भी कम हो जाएगा। कारण कई लिपिक राजनेताओं के करीबी हो जाते हैं तो कुछ कई प्रकार की यूनियन आदि में शामिल होते हैं। इससे परिषद के कार्य क्षमता प्रभावित होती है। नए स्थानों पर लिपिकों के जाने के कारण उनको नए सिरे से कई चीजें तलाशनी होंगी। इससे जहां पर भी जाएंगे वहीं पर बेहतर तरीके से कार्य करेंगे। इससे सरकार के कई प्रकार के काम समय पर हो सकेंगे।
ये होगा लाभ
सूत्रोंके अनुसार आदेश जारी होने के बाद अब एक ही स्थान पर वर्षों से जमे लिपिकों को अन्य कार्य आवंटन किया जाएगा। इससे सभी लिपिकों को ग्रामीण विकास प्रकोष्ठ से संबंधित सरकार की विभिन्न योजनाओं की जानकारी हो सकेगी। वहीं लिपिकों की जिम्मेदारी भी बढ़ेगी। अब तक कई लिपिक रसूखों के चलते एक ही कार्य को वर्षों से कर रहे थे लेकिन नए आदेशों के लागू होने के बाद उन्हें जिम्मेदारी का अन्य कार्य करना पड़ेगा।
आदेश
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva